Tapa mõis

Tapa mõis (saksa keeles Taps) on ajaloolise haldusjaotuse järgi Järvamaal Ambla kihelkonda kuulunud mõis, mis tänapäeval jääb Lääne-Virumaa Tapa valla territooriumile. 

Tapa mõisa on esimest korda mainitud 1629. aastal, mil ta kuulus von Tiesenhausenitele.  Mõisale kuulusid kaks karjamõisa: Niido (Nido) ja Valgma (Walgma).
Omanikud
1629. aastal oli Tapa mõis  Wolter von TiesenhauseniWolter von Tiesenhausen, Stackelberg, Otto Magnus von: Genealogisches Handbuch der estländischen Ritterschaft, Bd.:1, seite 399, Görlitz, 1931 omandusesPuka minevik., Postimees (1886-1944), nr. 198, 25 juuli 1927, mõis anti talle Rootsi ajal, kuna Tiesenhausenite Puka mõisa oli Rootsi kuningas Gustav II Adolf ühes Sangastega 10. veebril 1626 andnud  õuenõunik Christoph Ludvig Raskele.

Mõisa päris Wolteri poeg, major Adam Johann von TiesenhausenTapa esimesed mõisnikud, www.tapamuuseum.ee (vaadatud 21.04.2020) ning järgnevalt nende järglased. Põhjasõda (1700-1721) järel andis reduktsiooniga konfiskeeritud mõisa Vene restitutsioonikomisjon von Tiesenhausenitele tagasi, kuid edaspidi läks mõis Berndt Wolmar Brandti ja Caspar Wilhelm Brandti kätte.

1788. aastal ostis Gideon Ernst von Fock 43 000 rubla eest von Tiesenhausenitelt Tapa mõisa. Eestimaa rüütelkonna maanõunike kolleegiumi maanõuniku ja Sagadi mõisniku Gideon Ernst von Focki (surn. 10. mai 1827) soovi järgi pidi Tapa mõis minema edasi Fockide meesliini pidi. Tapa mõis oli perekond Fockide käes 1788–1919. 
pisi|Aleksander Ferdinand von Fock (1795–1883)
14. august 1828 sai õigusjõu G.E. von Focki testament, mille järgi päris Tapa mõisa tema poeg ooberst Aleksander Ferdinand von Fock (1795–1883). 

1891 päris Alexander Ferdinand von Fockilt mõisa tema poeg Axel Magnus Edward Ludwig von Fock (1849–1929). Talle kinnistati Karkuse karjamõis ja Tapa mõis, hinnaga vastavalt 92 643 ja 62 000 rubla.Kinnistute register Kinnistu detailandmed, www.ra.ee

1919. aastal Tapa mõis võõrandati riigile ja 1920.–1930. aastatel paiknesid seal 1. soomusrongirügemendi staap ning ohvitseride kasiino.

 Mõisahooned 
Arvatavasti 1810.–1820. aastatel püstitati mõisa klassitsistlik peahoone, mis oli Eesti üks kaunimaid ja oli omal ajal üks uhkematest klassitsistlikest härrastemajadest. Kahekorruselise keskosa ees paiknes nelja massiivse sambaga portikus, millel oli astmikfrontoon. Mõisahoone taga oli mitu kõrvalhoonet. 

1921. aastal kavandati 1919. aastal Tapal alustanud Reaalgümnaasiumi üleviimist Tapa mõisa härrastemaja ruumidesse, reaalgümnaasium asus sel ajal endistes Tapa Raudteekooli ruumides, mis oli õpilastele kitsaks jäänud ja üleüldse kooli nõuetele ei vastanud. 

Mõisahoone portikus säilis hoonel kuni 1941. aastani, mil taganev Punaarmee hoone süütas. Hoone taastati saksa ajal 1943. aastal vanade müüride põhjal, kuid ilma portikuseta. Kõrvalhoonetest ei ole alles praktiliselt mitte midagi, säilinud on suur osa mõisa parki ja pärnaalleed.

1920.–1980. aastatel oli Tapa mõis NSV Liidu Nõukogude armee valduses ja 1955. aasta paiku mõisa peahoone ehitati mitu korda ümber.

1942. aastal Tapa mõisa hoone süttis ja pärast põlengut jäid säilisid vaid välismüürid. Eesti NSV ajal ehitasid Nõukogude armee ehituspataljoni sõdurid Tapa mõisa mõisahoonesse korterid ning mõisahoonest sai ohvitseriperede ühiselamu. Pärast Nõukogude armee lahkumist aastal 1993 seisis hoone tühjana ja lagunesVäärtusetu mõisahoone lastakse taeva poole, Virumaa Teataja, 21. aprill 2020.

Tapa linnale kuulunud hoone ostis 2019. aastal Kaitseressursside Amet, mis lasi hoone 29. aprillil 2020 õhkida.

Viited

Välislingid

Tapa mõis, www.tapamuuseum.ee
Tapa mõis pannakse müüki, Virumaa Teataja, nr. 178, 18 september 2015
Tapa mõis tõenäoliselt süüdati, virumaateataja.postimees.ee, 3. mai 2016
Väärtusetu mõisahoone lastakse taeva poole, Virumaa Teataja, 21. aprill 2020
Tapa mõis, www.tapamuuseum.ee

Kategooria:Järvamaa mõisad
Kategooria:Fockide mõisad
Kategooria:Tapa vald
Kategooria:Ambla kihelkond
Kategooria:Tapa ajalugu
Kategooria:Tiesenhausenite mõisad